Държавен вестник, бр. 99, 2010 г., стр. 84

СТР.  84	
Д Ъ Р Ж А В Е Н  В Е С Т Н И К 	
БРОЙ  99
2. верификационният орган или свързано 
с него лице по смисъла на Търговския закон 
предоставя или е предоставял през предходните 
5 години на оператора:
а) консултантски услуги или техническа 
помощ за разработване и поддръжка на мето­
дологии за мониторинг и докладване;
б) оказване на съдействие при изготвяне на 
доклад за емисии.
(2) Ограниченията по ал. 1 се прилагат и 
за служителите на верификационния орган.
Раздел VI 
Права и задължения на верификационните 
органи
Чл. 42. Верификационните органи имат 
изключително право да извършват верифи­
кация на годишните доклади за емисиите на 
парникови газове.
Чл. 43. Верификационният орган е длъжен:
1. да спазва принципите на независимост, 
професионална компетентност, конфиденциал­
ност, почтеност и обективност;
2. да сформира екипите за осъществяване на 
конкретните верификации и подбора на вери­
фикатори и технически експерти и да осигури:
а) пълно изясняване на всяка дейност, из­
вършвана в инсталацията/въздухоплавателното 
средство, източниците на емисии от тази инста­
лация/въздухоплавателно средство и средствата 
за измерване, използвани за определяне на 
променливите величини;
б) пълно изясняване на системата за управле­
ние на данните, както и цялостната организация 
по отношение на мониторинга и докладването;
3. да изпълни поетото задължение за верифи­
кация, освен ако са налице обективни пречки, 
които го възпрепятстват;
4. да информира оператора на инсталацията/
въздухоплавателното средство за:
а) нарушения на разпоредбите на наредбата 
и други нормативни актове;
б) технически недостатъци при осъществя­
ване на мониторинга и докладването;
в) открити несъответствия в доклада заедно 
с подробна информация за измененията или 
допълненията, които трябва да бъдат направени;
г) за всички други действия или пропуски, 
които са в състояние да нанесат вреди на 
оператора, доколкото са станали известни във 
верификационния процес;
5. да документира осъществените дейности 
през верификационния процес и да събира до­
кументи и материали, доказващи изпълнението 
на задълженията по верификацията и изразеното 
становище, които се представят на оператора 
или на компетентните органи при поискване;
6. да изпълни задължението си във връзка 
с потвърждаването на вписаните от оператора 
емисии на парникови газове в Националния 
регистър по чл. 131к ЗООС.
Чл. 44. (1) Верификационният орган носи 
имуществена отговорност за вредите, причи­
нени на оператора на инсталацията/въздухо­
плавателното средство, чийто доклад е бил 
обект на верификация, когато те са пряка и 
непосредствена последица от негово виновно 
действие или бездействие.
(2) Отговорността по ал. 1 се осъществява 
съгласно Закона за задълженията и договорите 
и правилата на общото исково производство.
Допълнителна разпоредба
§ 1. По смисъла на наредбата:
1. „Алгоритъм“ означава специфична методо­
логия за определяне на променливите величини, 
данни за дейността, емисионни фактори, фак­
тори на окисление и фактори на превръщане.
Емисионните коефициенти/фактори за го­
ривни емисии се докладват като количество 
емитиран СО2 за количество отделена топлина от 
изгарянето на единица от използваното гориво.
Коефициентите/факторите на окисление и 
превръщане се докладват като безразмерни 
величини.
2. „Верификационен орган“ е независима 
акредитирана организация, притежаваща необ­
ходимия квалифициран персонал и технически 
възможности за извършване на компетентна и 
безпристрастна проверка на доклада и данните 
за емисии, която поема отговорността да из­
пълни верификационния процес.
3. „Годишен доклад за емисиите“ е доклад 
на оператор на инсталация, извършваща про­
мишлена дейност по чл. 131в, ал. 1 и 2 ЗООС, 
и на оператор на въздухоплавателни средства, 
извършващи авиационни дейности по при­
ложение № 6 към ЗООС, който е изготвен в 
изпълнение на чл. 131и, ал. 1 ЗООС. 
4. „Долна топлина на изгаряне“ е топлина­
та, която се отделя при пълното изгаряне на 
един килограм твърдо или течно гориво и на 
един кубически метър газово гориво, без да се 
включва в нея топлината на кондензация (на 
парообразуване) на водна пара, получена от 
изгарянето на водорода и от влагата на горивото.
5. „Допустима неопределеност“ се изразява 
като 95-процентен интервал на увереност в 
измерената стойност, когато се характеризира 
измервателно оборудване за алгоритъм, точ­
ността на система за постоянно измерване или 
друга стойност.
6. „Достоверност“ на докладването е налице, 
когато докладът за емисиите представя надеждно 
и достоверно данните за емисиите.
7. „Ефективност на разходите“ за докладване­
то е налице, когато при избора на методология 
за мониторинг подобренията по отношение на 
по-голяма точност са съобразени с необходимите 
допълнителни разходи, така че докладването